169 
og at Irideetomien paa begge Øinene er vel lykkedes, saa 
er det dog andre Gange hændet mig, at Operationen, om 
end i technisk Henseende fuldkomment heldigt udført, har 
været mindre heldig med Hensyn til Synets Forbedring, uden 
at det har været mig muligt at forklare Grunden hertil. 
Herpaa vil jeg først fremstille Dem et Exempel i Particulier 
li—g, der ifølge mit liaad i dette Foraar consulerede Dr. Graefe. 
Denne opfordrede mig til at giøre Irideetomien paa begge Øinene 
snarest muligen. Operationen udførtes ogsaa ved Patientens 
Hiemkomst, og, som De seer, med fuldkomment Held paa 
det mindst angrebne Øie, det venstre. Paa det høire derimod, 
paa hvilket han allerede før Operationen næsten var ganske 
blind, seer De, at Lindsecapselen paa enkelte Steder er bleven 
berørt, hvilket skete ved pludselig og for tidlig Opvaagnen af 
den chloroformerede Tilstand. Han paastaaer, at han nu seer 
mindre godt end for Operationen, endog paa det gode Øie *). Jeg 
ønskede at erfare, om Nogle af de tilstedeværende Colleger, 
efter at have undersøgt hans Oine, kunne oplyse mig om 
Grunden til det mindre gode Syn her. En lignende Erfaring 
har jeg giort hos tvende Andre, hvor Operationen i technisk 
Henseende var aldeles heldig, nemlig hos Capt. K—d fra 
Bornholm og Sognefoged R. S. fra Frederiksborg Amt. 
Efter at have omtalt disse mindre heldige Tilfælde, vil 
jeg tillade mig at fremstille andre, paa hvilke Operationen har 
havt langt bedre, ja hos Enkelte næsten fuldkomment heldigt 
Resultat. 
Bagermester Sch—z **) kom ifior til mig aldeles blind. 
Han kunde med Nød og neppe adskille Lys fra Mørke, 
*) Jeg maa nu, 2 Maaneder efter at dette Foredrag er holdt, bemærke, 
at Synet har bedret sig meget, men er dog endnu ei saa godt som 
før Operationen. 
**) Da denne kom for seent til Foredraget, blev han efter dette under¬ 
søgt af flere af mine Colleger, blandt hvilke jeg mindes Dr. Dickson fra 
Göteborg og Dr. Blich fra Drammen. 
